जानकारहरुका अनुसार देउवा–थापा टिमले अहिले ०५२ सालको भन्दा घातक कदम चालिरहेको छ । संघीयतालाई असफल बनाउने उनीहरुको षडयन्त्रकारी तयारीले मुलुक अनिश्चयको भुमरीतिर धकेलिने निश्चित छ । कांग्रेसका एक केन्द्रीय सदस्यका अनुसार देउवा–थापाले संघीयता विफल बनाउने आन्दोलन उठाउन लगाएर बाम गठबन्धनको सरकारलाई मध्यावधि निर्वाचनको घोषणा गर्न बाध्य बनाउने योजनाको खाका समेत बनाएका छन् । बाम गठबन्धनले मध्यावधि निर्वाचन घोषणा गरेपछि आफूले जित्ने र सरकारको बागडोर सम्हाल्ने देउवाको योजना छ । ‘प्रधानमन्त्री देउवा जसरी हुन्छ, मुलुकमा स्थिरता र समृद्धि हुन नदिने योजनामा छन्,’ रामचन्द्र पौडेल पक्षधर कांग्रेसका एक केन्द्रीय सदस्य भन्छन् ‘देउवाले कहिल्यै पनि मुलुकको भलो सोचेको पाइएन ।’
